ประกาศคณะกรรมการควบคุมการขนส่งทางบกประจำจังหวัดฉะเชิงเทรา ฉบับที่ 51 (พ.ศ. 2549) เรื่อง กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร หมวด 1 จังหวัดฉะเชิงเทรา สายที่ 7 สถานีขนส่งผู้โดยสารจังหวัดฉะเชิงเทรา-คลองขุดใหม่ เป็น
สถานีขนส่งผู้โดยสารจังหวัดฉะเชิงเทรา-องค์การบริหารส่วนตำบลท่าไข่

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดฉะเชิงเทรา
ฉบับที่
๕๑ (พ.ศ. ๒๕๔๙)
เรื่อง กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดฉะเชิงเทรา สายที่ ๗ สถานีขนส่งผู้โดยสารจังหวัดฉะเชิงเทรา-คลองขุดใหม่
เป็น
สถานีขนส่งผู้โดยสารจังหวัดฉะเชิงเทรา-องค์การบริหารส่วนตำบลท่าไข่[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดฉะเชิงเทรา
ฉบับที่ ๒๗ (พ.ศ. ๒๕๓๗) ลงวันที่ ๑๐ มิถุนายน ๒๕๓๗ กำหนดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดฉะเชิงเทรา สายที่ ๗ สถานีขนส่งผู้โดยสารจังหวัดฉะเชิงเทรา-คลองขุดใหม่
ขึ้นนั้น

คณะกรรมการควบคุมการขนส่งทางบกประจำจังหวัดฉะเชิงเทราได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดฉะเชิงเทรา ในการประชุมครั้งที่
๓/๒๕๔๘ เมื่อวันที่ ๑๑ สิงหาคม ๒๕๔๘ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนด (ปรับปรุง)
รายละเอียดเส้นทางสำหรับการขนส่งประจำทางด้วยรถโดยสาร หมวด ๑ จังหวัดฉะเชิงเทรา
สายที่ ๗ สถานีขนส่งผู้โดยสารจังหวัดฉะเชิงเทรา-คลองขุดใหม่ เป็น สถานีขนส่งผู้โดยสารจังหวัดฉะเชิงเทรา-องค์การบริหารส่วนตำบลท่าไข่
โดยให้มีรายละเอียดเส้นทางดังต่อไปนี้

สายที่ ๗ สถานีขนส่งผู้โดยสารจังหวัดฉะเชิงเทรา-องค์การบริหารส่วนตำบลท่าไข่
เที่ยวไป เริ่มต้นจากสถานีขนส่งผู้โดยสารจังหวัดฉะเชิงเทรา
ไปตามทางหลวงแผ่นดินหมายเลข ๓๑๔ แยกขวาไปตามถนนมหาจักรพรรดิ์ ผ่านสถานีรถไฟชุมทางฉะเชิงเทรา
แขวงการทางจังหวัดฉะเชิงเทรา วิทยาลัยเทคนิคฉะเชิงเทรา แยกซ้ายไปตามถนนชุมพล ข้ามสะพานเสริมวิเศษ
ไปตามถนนศุภกิจ แยกซ้ายไปตามถนนองค์การบริหารส่วนจังหวัด
(ซอยศุภกิจ ๑) ถึงคลองขุดใหม่ ไปตามถนนสายกลาง องค์การบริหารส่วนตำบลท่าไข่ ผ่านศูนย์บริการและถ่ายทอดเทคโนโลยี
กองทุนหมู่บ้านเอวจรเข้ ศูนย์สงเคราะห์ราษฎร์ ไปสุดเส้นทาง ณ สถานที่จอดรถโดยสารประจำทางองค์การบริหารส่วนตำบลท่าไข่
เที่ยวกลับ เริ่มต้นจากสถานที่จอดรถโดยสารประจำทางองค์การบริหารส่วนตำบลท่าไข่
แล้วไปตามเส้นทางเดิม ถึงสะพานเสริมวิเศษ แยกซ้ายไปตามถนนพานิช แยกขวาไปตามถนนสันติราษฎร์ผ่านตลาดทรัพย์สิน
แยกซ้ายไปตามถนนชุมพล แล้วไปตามเส้นทางเดิม ไปสุดเส้นทาง ณ สถานีขนส่งผู้โดยสารจังหวัดฉะเชิงเทรา


ประกาศ
ณ วันที่ ๒ พฤษภาคม พ.ศ. ๒๕๔๙
อานนท์
พรหมนารท
ผู้ว่าราชการจังหวัดฉะเชิงเทรา
ประธานกรรมการควบคุมการขนส่งทางบก
ประจำจังหวัดฉะเชิงเทรา





























นันทนา/ผู้จัดทำ
๕ กรกฎาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๖๒ ง/หน้า ๗๘/๒๙ มิถุนายน ๒๕๔๙